bg bg ru uk hbs_cyr hbs_cyr bg bg bg bg bg bg bg bg bg bg bg bg bg ru bg bg bg bg bg bg ru bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg en nl en bg en ca bg bg bg bg en bg bg bg ru uk hbs_cyr hbs_cyr bg bg bg bg bg bg bg bg bg bg bg bg bg ru bg bg bg bg bg bg ru fr ca ca bg en bg bg bg
Стъпки на протезиране - Allegro - Център за протезиране
Следоперативни грижи и подготовка за протезиране
Фантомна болка и фантомни усещания
Лична хигиена и грижи за протезата
Окупационна терапия и рехабилитация след протезиране
Диета и здравословен начин на живот
Независимо дали е предназначена за ампутирани долни или горни крайници, структурата на протезата Ви ще включва:
приемна гилза, която се поставя върху чукана;
различни компоненти (тръби, адаптори, ротатори);
механични или електронни стави (на таза, коляното, лакътя)
стъпало, длан или друго устройство-накрайник.
Приемната гилза е мястото, където протезата и тялото се свързват, което я прави най-важния елемент при изработването на протезата.
Степента на Вашето възстановяване и връщане към начина Ви на живот до голяма степен зависи от това, как е изработена приемната гилза.
Приемната гилза трябва да бъде удобна и да приляга плътно към чукана.
Изработване на тестова гилза и временна протеза
След взимането на гипсова мярка (отливка) на чукана, се изработва приемната гилза, която точно улавя контурите на Вашия крайник.
Тестовите приемни гилзи са изработени от прозрачни, термопластични материали, за да може лесно да се вижда как чуканът контактува с приемната гилза и да се установят областите с повишена чувствителност към натиск.  Временната приемна гилза и другите компоненти се напасват и центроват, когато започнете да използвате протезата и споделяте впечатленията си с Вашия протезист.
За хората с наскоро ампутиран крайник, временната протеза може да бъде носена в продължение на няколко месеца, тъй като чуканът продължава да намалява размера си, да се донамества в гилзата и да променя формата си.
Временната протеза обикновено не е облечена с козметично покритие, за да могат лесно да се правят нужните корекции.
Основна част от процеса на протезирането е рехабилитацията – обучението в ходене, физиотерапията и лечебната гимнастика.
Някои хора, особено хората с протези на горните крайници, ще се нуждаят също така и от ерготерапия.
Физиотерапевтите и ерготерапевтите ще изготвят планове за рехабилитация, които ще Ви помогнат да постигнете целите, свързани с начина Ви на живот.
Изработване на окончателна гилза и постоянна протеза
Протезистът Ви ще реши, кога е моментът за вземането на отливка за направата на финалната или окончателната гилза.
За хората с наскоро ампутиран крайник, това ще бъде няколко месеца след операцията и носенето на тестова гилза, след като размерът и формата на чукана са се стабилизирали.
Не забравяйте, че термините “финална” или “окончателна” протеза могат да бъдат подвеждащи.
За съжаление, нито един протезен крак или ръка няма да издържат без да се износят, до края на живота Ви.
В зависимост от ежедневната употреба и нивото на активност, протезата може да бъде използвана за период от две до пет години.
По отношение на децата, периодът на износване е още по-кратък поради непрестанното им физическо развитие.
Важно е да запомните, че протезата е механично устройство, което понякога се нуждае от ремонт.
Също така знайте, че значителното покачване на тегло или загубата на тегло може да изисква извършването на корекции на приемната гилза или смяна на други части на протезата.
Понякога се заменят единични компоненти вместо да се създава изцяло нова протеза.
0884 807 057, 0888 188 875
Посетете ни на адрес:
гр. София п.к. 1186,
ул. Стар Лозенски Път №52
© Всички текстове и статии в сайта са създадени от екипа на Медико - техническа лаборатория Център за протезиране АЛЕГРО ООД
Всички права запазени © 2022
Следоперативни грижи и подготовка за протезиране
Протезиране на долни крайници
Протезиране на горни крайници
Фантомна болка и фантомни усещания
Лична хигиена и грижи за протезата
Окупационна терапия и рехабилитация след протезиране
Диета и здравословен начин на живот
гр. София, ул. Стар Лозенски Път №52
Сайтът използва “бисквитки” (cookies) за подобряване на неговата ефективност.
Продължавайки използването му, Вие се съгласявате с нашата Политика за употреба на бисквитки